FI Euroopan unionin virallinen lehti L 344/39

KOMISSION TÄYTÄNTÖÖNPANOPÄÄTÖS,

annettu 21 päivänä joulukuuta 2011,

Euroopan unionin vertailulaboratorioille myönnettävästä unionin taloudellisesta tuesta vuodeksi 2012

(tiedoksiannettu numerolla K(2011) 9521)

(Ainoastaan englannin-, espanjan-, hollannin-, italian-, ranskan-, ruotsin-, saksan- ja tanskankieliset tekstit ovat todistusvoimaisia)

(2011/889/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 31 artiklan 1 ja 2 kohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 32 artiklan 7 kohdan,

sekä katsoo seuraavaa:

(1) Euroopan unionin vertailulaboratorioille voidaan myöntää unionin taloudellista tukea päätöksen 2009/470/EY 31 artiklan mukaisesti.

(2) Neuvoston päätöksen 2009/470/EY täytäntöönpanemiseksi rehuja ja elintarvikkeita sekä eläinten terveyttä varten nimetyille EU:n vertailulaboratorioille myönnettävän unionin rahoitustuen osalta 12 päivänä syyskuuta 2011 annetussa komission täytäntöönpanoasetuksessa (EU) N:o 926/2011 (3) säädetään, että unioni myöntää taloudellista tukea edellyttäen, että hyväksytyt työohjelmat on toteutettu tosiasiallisesti ja että tuensaajat toimittavat komissiolle kaikki tarvittavat tiedot tiettyjä määräaikoja noudattaen.

(3) Komissio on arvioinut Euroopan unionin vertailulaboratorioiden toimittamat vuotta 2012 koskevat työohjelmat ja niitä vastaavat alustavat talousarviot.

(4) Unionin taloudellista tukea olisi myönnettävä asetuksen (EY) N:o 882/2004 32 artiklassa säädettyjen tehtävien suorittamiseen nimetyille Euroopan unionin vertailulaboratorioille niiden toimien yhteisrahoittamiseksi. Unionin taloudellisen tuen olisi oltava 100 prosenttia tukikelpoisista kustannuksista, sellaisina kuin ne on määritelty täytäntöönpanoasetuksessa (EU) N:o 926/2011.

(5) Yhteisen tutkimuskeskuksen piiriin kuuluvan kuuden Euroopan unionin vertailulaboratorion osalta oikeudellisista ja hallinnollisista näkökohdista tehdään vuosittain hallinnollinen sopimus, johon liittyy työohjelma ja sen talousarvio, koska Yhteinen tutkimuskeskus sekä terveys- ja kuluttaja-asioiden pääosasto ovat molemmat komission yksiköitä.

(6) Täytäntöönpanoasetuksessa (EU) N:o 926/2011 vahvistetaan Euroopan unionin vertailulaboratorioiden järjestämiä seminaareja koskevat tukikelpoisuussäännöt. Siinä lisäksi rajataan taloudellinen tuki enintään 32 osallistujaan, kolmeen kutsuttuun esiintyjään ja kymmeneen seminaariin osallistuvien kolmansien maiden edustajaan. Poikkeuksista tähän rajoitukseen olisi säädettävä täytäntöönpanoasetuksen (EU) N:o 926/2011 15 artiklan 4 kohdan mukaisesti joidenkin sellaisten Euroopan unionin vertailulaboratorioiden osalta, jotka tarvitsevat tukea yli 32 osanottajan osallistumista varten, jotta seminaareista saataisiin paras mahdollinen tulos. Poikkeuksia voidaan myöntää, jos Euroopan unionin vertailulaboratorio ottaa vastuulleen seminaarin johtamisen ja järjestämisen jonkin toisen Euroopan unionin vertailulaboratorion kanssa.

(7) Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 3 artiklan 2 kohdan a alakohdan mukaisesti eläintautien hävittämistä ja seurantaa koskevat ohjelmat (eläinlääkintätoimenpiteet) rahoitetaan Euroopan maatalouden tukirahastosta. Lisäksi kyseisen asetuksen 13 artiklan toisessa kohdassa säädetään, että asianmukaisesti perustelluissa poikkeustapauksissa tietyistä eläinlääkintäalan kustannuksista 26 päivänä kesäkuuta 1990 tehdyssä neuvoston päätöksessä 90/424/ETY (5) tarkoitettujen toimenpiteiden ja ohjelmien ollessa kyseessä jäsenvaltioille ja maataloustukirahaston tukea saaville tuensaajille hallinto- ja henkilöstökustannuksista aiheutuvat menot rahoitetaan maataloustukirahastosta. Varainhoidon valvonnan osalta sovelletaan asetuksen (EY) N:o 1290/2005 9, 36 ja 37 artiklaa.

(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

1. Euroopan unioni myöntää Agence nationale de sécurité sanitaire de l'alimentation, de l'environnement et du travail (ANSES) -viraston alaisuuteen kuuluvalle laboratoriolle Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Ranska, taloudellista tukea maidon ja maitotuotteiden määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 328 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 23 000 euroa.

2 artikla

1. Euroopan unioni myöntää laboratoriolle Rijksinstituut voor Volksgezondheid en Milieu (RIVM), Bilthoven, Alankomaat, taloudellista tukea zoonoosien (salmonellan) määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 375 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 35 000 euroa.

3 artikla

1. Euroopan unioni myöntää laboratoriolle Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Espanja, taloudellista tukea merellisten biotoksiinien valvontaan.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 283 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 20 000 euroa.

4 artikla

1. Euroopan unioni myöntää laboratoriolle Laboratory of the Centre for Environment, Fisheries and Aquaculture Science, Weymouth, Yhdistynyt kuningaskunta, taloudellista tukea simpukoiden bakteeri- ja virussaastumisen valvontaan.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 284 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 23 000 euroa.

5 artikla

1. Euroopan unioni myöntää Agence nationale de sécurité sanitaire de l'alimentation, de l'environnement et du travail (ANSES) -viraston alaisuuteen kuuluvalle laboratoriolle Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Ranska, taloudellista tukea Listeria monocytogenes -bakteerin määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 458 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 23 000 euroa.

6 artikla

1. Euroopan unioni myöntää Agence nationale de sécurité sanitaire de l'alimentation, de l'environnement et du travail (ANSES) -viraston alaisuuteen kuuluvalle laboratoriolle Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort Cedex, Ranska, taloudellista tukea koagulaasipositiivisten stafylokokkien, mukaan lukien Staphylococcus aureus, määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 356 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 23 000 euroa.

7 artikla

1. Euroopan unioni myöntää laboratoriolle Istituto Superiore di Sanità (ISS), Rooma, Italia, taloudellista tukea Escherichia coli -bakteerin, mukaan lukien verosytotoksinen E. coli (VTEC), määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 285 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 22 000 euroa.

8 artikla

1. Euroopan unioni myöntää laboratoriolle Statens Veterinärmedicinska Anstalt (SVA), Uppsala, Ruotsi, taloudellista tukea kampylobakteerin seurantaan.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 310 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 40 000 euroa.

9 artikla

1. Euroopan unioni myöntää laboratoriolle Istituto Superiore di Sanità (ISS), Rooma, Italia, taloudellista tukea loisten (etenkin Trichinella, Echinococcus ja Anisakis) määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 336 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 30 000 euroa.

10 artikla

1. Euroopan unioni myöntää laboratoriolle Fødevareinstituttet, Danmarks Tekniske Universitet (DTU), Kööpenhamina, Tanska, taloudellista tukea mikrobilääkeresistenssin seurantaan.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 390 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 36 000 euroa.

11 artikla

1. Euroopan unioni myöntää laboratoriolle Animal Health and Veterinary Laboratories Agency (entinen VLA), Addlestone, Yhdistynyt kuningaskunta, taloudellista tukea tarttuvien spongiformisten enkefalopatioiden valvontaan.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 600 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 30 000 euroa.

3. Poiketen siitä, mitä täytäntöönpanoasetuksen (EU) N:o 926/2011 15 artiklan 4 kohdassa säädetään, 1 kohdassa tarkoitettu laboratorio on oikeutettu hakemaan taloudellista tukea yhteen tämän artiklan 2 kohdassa tarkoitetuista seminaareistaan enintään 50 osanottajan osalta.

12 artikla

1. Euroopan unioni myöntää laboratoriolle Centre wallon de recherches agronomiques (CRA-W), Gembloux, Belgia, taloudellista tukea rehuissa esiintyvän eläinproteiinin määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 575 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 30 000 euroa.

13 artikla

1. Euroopan unioni myöntää Agence nationale de sécurité sanitaire de l'alimentation, de l'environnement et du travail (ANSES) -viraston alaisuuteen kuuluvalle laboratoriolle Laboratoire d'études et de recherches sur les médicaments vétérinaires et les désinfectants, Fougères, Ranska, taloudellista tukea asetuksen (EY) N:o 882/2004 liitteessä VII olevan I jakson 12 kohdan b alakohdassa tarkoitettujen tiettyjen aineiden jäämien määrittämiseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 470 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 25 000 euroa.

14 artikla

1. Euroopan unioni myöntää laboratoriolle Bundesamt für Verbraucherschutz und Lebensmittelsicherheit (BVL), Berliini, Saksa, taloudellista tukea asetuksen (EY) N:o 882/2004 liitteessä VII olevan I jakson 12 kohdan c alakohdassa tarkoitettujen tiettyjen aineiden jäämien määrittämiseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 470 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 25 000 euroa.

15 artikla

1. Euroopan unioni myöntää laboratoriolle Istituto Superiore di Sanità, Rooma, Italia, taloudellista tukea asetuksen (EY) N:o 882/2004 liitteessä VII olevan I jakson 12 kohdan d alakohdassa tarkoitettujen tiettyjen aineiden jäämien määrittämiseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 285 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 22 000 euroa.

16 artikla

1. Euroopan unioni myöntää laboratoriolle Chemisches und Veterinäruntersuchungsamt (CVUA), Freiburg, Saksa, taloudellista tukea eläinperäisissä elintarvikkeissa ja erittäin rasvapitoisissa tuotteissa olevien torjunta-ainejäämien määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 200 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 22 000 euroa.

17 artikla

Euroopan unioni myöntää laboratoriolle Fødevareinstituttet, Danmarks Tekniske Universitet (DTU), Kööpenhamina, Tanska, taloudellista tukea viljoissa ja rehuissa olevien torjunta-ainejäämien määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 200 000 euroa.

18 artikla

Euroopan unioni myöntää laboratoriolle Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Espanja, taloudellista tukea torjunta-ainejäämien määritykseen ja testaukseen hedelmissä ja vihanneksissa, mukaan lukien erittäin vesi- ja happopitoiset tuotteet.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 447 000 euroa.

19 artikla

1. Euroopan unioni myöntää laboratoriolle Chemisches und Veterinäruntersuchungsamt (CVUA) Stuttgart, Saksa, taloudellista tukea yhden jäämän määritysmenetelmillä tapahtuvaan torjunta-ainejäämien määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 370 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 70 000 euroa.

3. Poiketen siitä, mitä täytäntöönpanoasetuksen (EU) N:o 926/2011 15 artiklan 4 kohdassa säädetään, 1 kohdassa tarkoitettu laboratorio on oikeutettu hakemaan taloudellista tukea yhteen tämän artiklan 2 kohdassa tarkoitetuista seminaareistaan enintään 80 osanottajan osalta.

20 artikla

1. Euroopan unioni myöntää laboratoriolle Chemisches und Veterinäruntersuchungsamt (CVUA) Freiburg, Saksa, taloudellista tukea rehuissa ja elintarvikkeissa olevien dioksiinien ja PCB-yhdisteiden määritykseen ja testaukseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 450 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 60 000 euroa.

21 artikla

Euroopan unioni myöntää laboratoriolle Laboratorio Central de Sanidad Animal de Algete, Algete (Madrid), Espanja, taloudellista tukea afrikkalaisen hevosruton osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 110 000 euroa.

22 artikla

Euroopan unioni myöntää laboratoriolle Animal Health and Veterinary Laboratories Agency (entinen VLA), New Haw, Weybridge, Yhdistynyt kuningaskunta, taloudellista tukea Newcastlen taudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 85 000 euroa.

23 artikla

Euroopan unioni myöntää laboratoriolle AFRC Institute for Animal Health, Pirbright Laboratory, Pirbright, Yhdistynyt kuningaskunta, taloudellista tukea sian vesikulääritaudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 90 000 euroa.

24 artikla

Euroopan unioni myöntää Danmarks Tekniske Universitet -korkeakoulun alaisen Veterinærinstituttet -laitoksen Afdeling for Fjerkræ, Fisk og Pelsdyr -osastolle, Århus, Tanska, taloudellista tukea kalatautien osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 280 000 euroa.

25 artikla

Euroopan unioni myöntää IFREMERille, La Tremblade, Ranska, taloudellista tukea simpukoiden tautien osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 130 000 euroa.

26 artikla

1. Euroopan unioni myöntää laboratoriolle AFRC Institute for Animal Health, Pirbright Laboratory, Pirbright, Yhdistynyt kuningaskunta, taloudellista tukea bluetongue-taudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 259 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 60 000 euroa.

27 artikla

1. Euroopan unioni myöntää laboratoriolle Institut für Virologie der Tierärztlichen Hochschule Hannover, Hannover, Saksa, taloudellista tukea klassisen sikaruton osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 295 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 50 000 euroa.

28 artikla

1. Euroopan unioni myöntää laboratoriolle Centro de Investigación en Sanidad Animal, Valdeolmos, Madrid, Espanja, taloudellista tukea afrikkalaisen sikaruton osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 185 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 40 000 euroa.

29 artikla

1. Euroopan unioni myöntää laboratoriolle Institute for Animal Health, Pirbright Laboratory, of the Biotechnology and Biological Sciences Research Council (BBSRC), Pirbright, Yhdistynyt kuningaskunta, taloudellista tukea suu- ja sorkkataudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 360 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 40 000 euroa.

30 artikla

Euroopan unioni myöntää laboratoriolle Interbull Centre, Department of Animal Breeding and Genetics, Sveriges lantbruksuniversitet, Uppsala, Ruotsi, taloudellista tukea osallistumisesta puhdasrotuisia jalostusnautoja koskevien testausmenetelmien ja niiden tulosten arvioinnin yhtenäistämiseen.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 150 000 euroa.

31 artikla

1. Euroopan unioni myöntää ANSES-viraston alaisuuteen kuuluvalle laboratoriolle Laboratoire d'études et de recherches en pathologie animale et zoonoses, Maisons-Alfort, Ranska, taloudellista tukea luomistaudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 280 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 18 000 euroa.

32 artikla

Euroopan unioni myöntää laboratoriolle Animal Health and Veterinary Laboratories Agency (entinen VLA), New Haw, Weybridge, Yhdistynyt kuningaskunta, taloudellista tukea lintuinfluenssan osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 380 000 euroa.

33 artikla

1. Euroopan unioni myöntää laboratoriolle Centre for Environment, Fisheries & Aquaculture Science (Cefas), Weymouth Laboratory, Yhdistynyt kuningaskunta, taloudellista tukea äyriäistautien osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 105 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 22 000 euroa.

34 artikla

1. Euroopan unioni myöntää ANSES-viraston alaisuuteen kuuluvalle laboratoriolle Laboratoire d'études et de recherches en pathologie animale et zoonoses/Laboratoire d'études et de recherche en pathologie équine, Ranska, taloudellista tukea muiden hevoseläinten sairauksien kuin afrikkalaisen hevosruton osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 525 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 30 000 euroa.

Article 35

1. Euroopan unioni myöntää ANSES-viraston alaisuuteen kuuluvalle laboratoriolle Laboratoire d'études sur la rage et la pathologie des animaux sauvages, Nancy, Ranska, taloudellista tukea raivotaudin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 250 000 euroa.

2. Edellä 1 kohdassa säädetyn enimmäismäärän lisäksi unioni myöntää 1 kohdassa tarkoitetulle laboratoriolle taloudellista tukea seminaarien järjestämistä varten. Tämä tuki saa olla enintään 22 000 euroa.

36 artikla

Euroopan unioni myöntää laboratoriolle Laboratorio de Vigilancia Veterinaria (VISAVET) of the Facultad de Veterinaria, Universidad Complutense de Madrid, Madrid, Espanja, taloudellista tukea tuberkuloosin osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 285 000 euroa.

37 artikla

Euroopan unioni myöntää ANSES-viraston alaisuuteen kuuluvalle laboratoriolle Laboratoire de recherches sur la pathologie des abeilles, Sophia-Antipolis, Ranska, taloudellista tukea mehiläisten terveyden osalta.

Kyseinen taloudellinen tuki saa olla 1 päivän tammikuuta 2012 ja 31 päivän joulukuuta 2012 välisenä ajanjaksona enintään 300 000 euroa.

38 artikla

Euroopan unioni myöntää Geelissä, Belgiassa, sijaitsevalle Euroopan komission Yhteiselle tutkimuskeskukselle taloudellista tukea 1 päivän tammikuuta 2012 ja 31 päivän joulukuuta 2012 väliselle ajanjaksolle seuraaviin toimiin:

1. rehuissa ja elintarvikkeissa esiintyviä raskasmetalleja koskevat toimet; tuki saa olla enintään 237 000 euroa.

2. kyseisen laboratorion järjestämät seminaarit, joissa käsitellään 1 kohdassa tarkoitettuja toimia; tuki saa olla enintään 22 000 euroa.

3. mykotoksiineihin liittyvät toimet; tuki saa olla enintään 238 000 euroa.

4. kyseisen laboratorion järjestämät seminaarit, joissa käsitellään 3 kohdassa tarkoitettuja toimia; tuki saa olla enintään 22 000 euroa.

5. polysyklisiin aromaattisiin hiilivetyihin (PAH) liittyvät toimet; tuki saa olla enintään 227 000 euroa.

6. kyseisen laboratorion järjestämät seminaarit, joissa käsitellään 5 kohdassa tarkoitettuja toimia; tuki saa olla enintään 22 000 euroa.

7. eläinten ravinnossa käytettäviin lisäaineisiin liittyvät toimet; tuki saa olla enintään 44 000 euroa.

8. kyseisen laboratorion järjestämät seminaarit, joissa käsitellään 7 kohdassa tarkoitettuja toimia; tuki saa olla enintään 25 000 euroa.

39 artikla

Euroopan unioni myöntää Italiassa (ISPRA) sijaitsevalle Euroopan komission Yhteiselle tutkimuskeskukselle taloudellista tukea 1 päivän tammikuuta 2012 ja 31 päivän joulukuuta 2012 väliselle ajanjaksolle seuraaviin toimiin:

1. elintarvikkeiden kanssa kosketuksiin joutuvia aineita koskevat toimet; tuki saa olla enintään 220 000 euroa.

2. kyseisen laboratorion järjestämät seminaarit, joissa käsitellään 1 kohdassa tarkoitettuja toimia; tuki saa olla enintään 40 000 euroa.

3. muuntogeenisiin organismeihin liittyvät toimet; tuki saa olla enintään 233 000 euroa.

4. kyseisen laboratorion järjestämät seminaarit, joissa käsitellään 3 kohdassa tarkoitettuja toimia; tuki saa olla enintään 36 000 euroa.

40 artikla

Edellä 1–39 artiklassa tarkoitettu unionin taloudellinen tuki on 100 prosenttia tukikelpoisista kustannuksista, sellaisina kuin ne on täytäntöönpanoasetuksessa (EU) N:o 926/2011 määritelty.

41 artikla

Tämä päätös on osoitettu liitteessä mainituille laboratorioille.

Tehty Brysselissä 21 päivänä joulukuuta 2011. Komission puolesta John DALLI Komission jäsen

(1) EUVL L 155, 18.6.2009, s. 30.

(2) EUVL L 165, 30.4.2004, s. 1.

(3) EUVL L 241, 17.9.2011, s. 2.

(4) EUVL L 209, 11.8.2005, s. 1.

(5) EYVL L 224, 18.8.1990, s. 19.